ഭൂമിയോളം വിനയമുള്ള ദേവത ശോഭനക്കൊപ്പമുള്ള മേക്കപ്പ് എക്സ്പീരിയന്സിനെ കുറിച്ച് ഉണ്ണി സോഷ്യല് മീഡിയയിലെ നിറസാന്നിധ്യമാണ് സെലിബ്രിറ്റി മേക്കപ്പ് ആര്ട്ടിസ്റ്റായ ഉണ്ണി. കാവ്യ മാധവനൊപ്പമുള്ള ചിത്രങ്ങളിലൂടെയാണ് ഉണ്ണി ആദ്യം ശ്രദ്ദിക്കപ്പെട്ടത്. തുടര്ന്ന് നിരന്തരം കാവ്യയുടെ മേക്കപ്പ് ചെയ്തു ശ്രദ്ധ നേടുകയായിരുന്നു ഉണ്ണി പിഎസ്. ഇപ്പോഴിതാ, ശോഭനയെ ഒരുക്കിയതിന്റെ വിശേഷം പങ്കുവെച്ചിരിക്കുകയാണ് ഉണ്ണിയിപ്പോള് മലയാള സിനിമയില് ഒരു കാലത്തെ നായികാ സങ്കല്പമായിരുന്ന നടിയാണ് ശോഭന. ശോഭനയെ ഒരുക്കിയതിന്റെ വിശേഷം പങ്കുവെച്ചിരിക്കുകയാണ് ഉണ്ണി. ശോഭനയെ ഒരുക്കുന്നതിന്റെ ചിത്രങ്ങളടക്കം പങ്കുവെച്ചുകൊണ്ടാണ് ഉണ്ണി തന്റെ സന്തോഷം പങ്കുവെച്ചത്. ഒരുപാട് സ്വപ്നം കണ്ട ഫോട്ടോഷൂട്ടാണ് ഇതെന്നും താന് തന്റെ വലിയ സ്വപ്നം സാക്ഷാത്കരിക്കുകയാണ് എന്ന് വിശ്വസിക്കാന് സാധിക്കുന്നില്ലെന്നും ഉണ്ണി ഇന്സ്റ്റാഗ്രാമില് ചിത്രം പങ്കുവെച്ചു കൊണ്ട് കുറിച്ചു. ഉണ്ണിയുടെ ഇന്സ്റ്റാഗ്രാം പോസ്റ്റിന്റെ പൂര്ണ്ണ രൂപം ഇങ്ങനെയാണ്. ഞാനൊരുപാട് സ്വപ്നം കണ്ടിരുന്ന ഫോട്ടോഷൂട്ടാണ് ഇത്. ഇതാ ഞാനെന്റെ സ്വപ്നങ്ങള് സാക്ഷാത്കരിക്കുകയാണ്, ഇത് എനിക്ക് തന്നെ വിശ്വസിക്കാനാകുന്നില്ല. ഭൂമിയോളം വിനയമുള്ള ഈ ദേവതയെ ഒരുക്കാന് അവസരം ലഭിച്ചതില് ഒരുപാട് വിനയാന്വിതനാണ്. അടുത്തിടെ ഉണ്ണി സോഷ്യല് മീഡിയയുടെ കൈയ്യടി നേടിയത് കേരളത്തിലെ ബിസിനസ് മാഗ്നെറ്റായ രവി പിള്ളയുടെ മകന്റെ വിവാഹത്തിന് വധുവിനെ അണിയിച്ചൊരുക്കിയപ്പോഴായിരുന്നു. അത്യാഢംബരമായി നടന്ന വിവാഹവും വധുവിന്റെ ഒരുക്കവുമൊക്കെ സോഷ്യല് മീഡിയയില് ഏറെ ശ്രദ്ധിക്കപ്പെട്ടിരുന്നു. Tags